
УВОД

Планом превентивног дјеловања као дијелом интегралног Плана заштите и спасавања од елементарне непогоде и друге несреће града Зворника дефинишу се мјере и активности које треба да реализују субјекти од значаја за заштиту и спасавање да би се спријечио настанак, односно умањиле последице од елементарне непогоде или друге несреће на територији  града Зворника.
Овим Планом постижу се следећи циљеви:
 -Анализа резултата до којих се дошло израдом Процјене угрожености кроз идентификацију и анализу ризика односно сагледавање постојећег нивоа превентивних капацитета.
 -Дефинисање приједлога за ниво превентивних мјера и активности.
 -Подизање превентивних капацитета на виши ниво. 
- Провјера предложених рјешењa у пракси и стално прилагођавање/ ревизија.















1. РЕЗУЛТАТИ ДО КОЈИХ СЕ ДОШЛО ИЗРАДОМ ПРОЦЈЕНЕ УГРОЖЕНОСТИ ГРАДА И ИЗРАДА ПРИЈЕДЛОГА НИВОА ПРЕВЕНТИВНИХ МЈЕРА 

1.1. Опште карактеристике о граду Зворнику 
Територија града Зворник простире се на површини од 371,95 km2 и налази се у сјеверо-источном дијелу Републике Српске и Босне и Херцеговине, на потезу који се у регионалним оквирима издваја као Средње Подриње. 
Град Зворник лежи на источним обронцима Мајевице на надморској висини од 146 m. Зворник има повољан геостратешки положај јер се у њему укрштају важни путеви према Сарајеву, Београду, Новом Саду, Бијељини и Тузли. Скоро да је географски лоциран тачно на средини пута за три велика урбана центра: Београд, Нови Сад и Сарајево. Преко четири моста на ријеци Дрини одвија се друмски и жељезнички саобраћај са свим дијеловима Србије. 
[image: karta_so]
Слика 1. – Карта Града Зворник
Средње Подриње (Бирач) се налази у близини развијених пољопривредних рејона, као што су Семберија и Мачва, те значајних индустријских центара као што су Тузла, Шабац , Брчко и др.
Град Зворник граничи се са општинама Братунац, Милићи, Власеница, (на југу), Шековићи, Осмаци, Сапна (на западу), Угљевик и Бијељина (на сјеверу), а на истоку ријеком Дрином са Републиком Србијом.
Зворник  је један од најстаријих градова на простору Републике Српске и Босне и Херцеговине. Територија Зворника лежала је у Римско доба на врло важној саобраћајници која је везивала римске руднике у Сребреници (Domaviji) са важним римским центром Сремском Митровицом (Sirmium) у коме је била ковница новца а извијесно вријеме и резиденција царева. Остаци ове римске цесте нађени су сјеверно од Братунца, код Вољевице, и сјеверно од Зворника, између Брањева и Шепка у дужини од три километра. Римски трагови показују да је крај око Зворника био густо насељен и да је римским утврдама био добро заштићен. Постоји више претпоставки о мјесту гдје се налазило римско утврђење-град Ad Drinum а најприхваћенија је да се ово насеље налазило на ушћу ријеке Дрињаче у Дрину. 
Подручје града Зворника располаже разноврсним природним богатством  које је више значајно са аспекта квантитета него квалитета. Ипак, уз рационално кориштење, ови ресурси представљају важан ослонац будућем развоју овог града.
Град Зворник располаже са око 19.642 ha обрадивог земљишта, односно 21.539 ha пољопривредног земљишта, што је око 0,33 ha по становнику, што је готово 2 пута више од минимума за обезбјеђење егзистенције (по процјенама за обезбјеђење минималне егзистенције је довољно 0,17 ha обрадивог земљишта по једном становнику).
Према доступним подацима под засијаним површинама је само 50% површина које спадају у оранице и баште. На терторији Зворника највише се сије кукуруз и пшеница. 
По „Шумско привредној основи“ сјечивна маса за државне шуме, које се простиру на 8.708 ha, износи од 18.000 до 20.000 m3.
Територија Зворника је подручје које је богато воденим ресурсима. Посебно се издвајају водотокови ријеке Дрине и Дрињаче, као и Зворничко језеро. Ријека Дрина од границе са општином Братунац до границе са градом Бијељина протиче у дужини од 49,5 km.
Клима на подручју града је умјерена и континентална. Лета су топла са просјечном температуром ваздуха, најтоплијег мјесеца јула између 20 – 22 степени. Зиме су већином хладне, а температура најхладнијег мјесеца јануара креће се од 1 - 8 степени.
По атмосферским падавинама, територија града спада у сиромашна подручја. Просјечне годишње падавине износе око 850 mm/m2 атмосферског талога у облику кише или снијега. Падавине су равномјерно распоређене у току године. Најинтензивније су падавине у јесен и пролеће. Средња годишња релативна влажност је 78%, а најмања је у летњем периоду, око 60% док се зими креће и преко 85%. Висина снијега на појединим подручјима буде и до 1,20 метара са честим сметовима, што угрожава саобраћај и причињава штете на крововима стамбених и других објеката.
Вјетрови су ријетки и слаби. Преовладавајућа су југозападна ваздушна струјања и имају уједно и највеће брзине. Максимална брзина вјетра је забиљежена из јужног правца и износила је 100 km/h, и углавном причињавају штету на крововима и далеководним стубовима. Магле су карактеристичне уз долине ријека Дрине и Сапне. Веома су честе и појављују се током цијеле године са највећом изражености у прољеће и јесен.
Дакле, што се тиче климатских чинилаца који су од значаја за процјену угрожености од природних и других несрећа, треба истаћи следеће:
· да се температура ваздуха одликује великим колебањем у току године,
· да је релативна влажност ваздуха нешто повећана у односу на сусједне крајеве и износи око 78%,
· да просјечне годишње падавине износе око 850 mm/m2 и да око 107 дана отпада на вријеме падавина,
· да су вјетар и ваздушна струјања уопште на територији општине карактеристична и каналисана долином ријеке Дрине и југозападним правцем и да практично имају највећу брзину која износи 3,4 m/s и
· да осунчавање у току године траје око 2005 h или 45% од могућег трајања. 
Хидрографска мрежа града Зворника је развијена с обзиром да подручје Зворника обилује водама које се јављају у виду извора или у облику мањих или већих водотока. Највећи водостаји су у прољећним мјесецима.
Ријека Дрина, која чини хидрографску окосницу града, са притокама располаже знатним хидроенергетским потенцијалом. Дрина и ријека Сапна често при већем водостају плаве пољопривредна земљишта у приобалним теренима и тако причињавају штету пољопривредним културама, стамбеним и другим објектима. Због више изграђених хидроакумулација на Дрини и њеним притокама у горњем току Дрина, у случају великих и обилних падавина и наглог раста водостаја, може да угрози подручје града Зворника. 
Ако проток воде на брани у Зворнику износи 800-1000 m3/s, нема опасности од поплава. Међутим, ако проток воде на брани у Зворнику достигне 2500 m3/s и више, морају се увести мјере приправности за одбрану од поплаве. Ако проток воде достигне 5500 m3/s биће поплављени нижи дијелови града (Бексуја), као и дијелови насеља Каракаја, Челопека, Тршића, Табанаца, Козлука, Роћевића и Средњег Шепка. При протоку од 9000 m3/s биће поплављен Зворник од обале до ул. Светог Саве и Лисичњака, као и улица Вука Караџића и насеља од Зворника до Брањева, тј. све пољопривредне површине од обале Дрине до пута Зворник - Бијељина. 
По последњем службеном попису становништва из 1991. године, општина Зворник имала је 81.111 становника.
Током ратних сукоба (1992-1995.) дошло је до крупних демографских промјена на овом простору, што се директно одразило на промјене у броју и структури становништва. Број становника града Зворника (од 1996. године) је у успореном порасту. Тренутно у граду Зворнику живи 65.000 становника. Густина насељености је 167 становника/ km2.
У граду Зворник претежно је становништво које живи у руралном подручју. Млади до 14 година чине 28%, а старији од 65 година чине 8% становништва. 64% становништва је између 15 и 64 године.                                          
Прије ратних збивања (1992-1995.године), односно по попису из 1991.године у општини Зворник је живјело 48.069 Бошњака, 30.794 Срба, 120 Хрвата и 2.128 осталог становништва.
Према доступним подацима, у 2011. години у на територији града Зворника живи 20.000 Бошњака и 45.000 Срба.





1.2 Статистички подаци о интервенцијама спасилачких и хитних служби
На подручју града Зворника у посљедњих 10 година најчешће интервенције спасилачких и хитних служби биле су услед поплава, затим пожара, уклањања неексплодираних убојних средстава, техничке интервенције услед саобраћајних незгода и на вађењу утопљених лица.
	Врста 
ризика и опасности
	време
	Интервенције, мере и задаци
	Интервнтне снаге, спасилачке и хитне службе

	1
	2
	3
	4

	Поплаве 
	
ПОПЛАВА
2010 год.

Изливање реке Дрине и њених притока на подручју града.

	Поплављено 176 кућа и економских дворишта, Исељене 24 породице (79 особа), и ради се на њиховом збрињавању, 2.800 ха обрадиве површине,17 привредних субјеката, 40 предузетничких радњи. Достава хране, воде, и других потребе угроженом становништву (одеће, обуће), дистрибуција огревног дрвета, воде ,сточне хране. Врши се дезинфекција поплављеног подручја, црпе бунари и подруми. Санација штета, процена насталих штета.
	-Служба цивилне заштите-Зворник, 
-Градска специјализована јединица за спашавње на води и под водом, 
-Професионална ватрогасна јединица Зворник,
-Служба хитне помоћи дома здравља-Зворник, 
-Припадници полиције ПУ Зворник, 
-Рафтин клуб ''Еко Дрина'', 
-АД''Водовод и комуналије'' са расположивим људством и МТС.


	
	ПОПЛАВА
2014. год.
Захвећена комплетна територија града Зворник.
 Изливање бујичних водотока, изливање реке Дрине, велики број клизишта и одрона
	Поплавама угрожено око 600 домаћинстава, са око 2000 становника, клизиштима око 300 домаћинстава, са око 1000 становника.
Клизишта активна и спорадично се јављају нова. Што се тиче водотока река Дрина као и сви бујични водотоци су се повлаче у своја корита.
Ширење постојећих клизишта.
Упозорење о могућности померања мина из минских поља у МЗ Шетићи.
Велико клизиште у Малом Зворнику које би могло да угрози град Зворник.
	-ПВЈ са расположивим људством и МТС. 
-АД''Водовод и комуналне'' са расположивим људством и МТС.
-Станица јавне безбедности Зворник са људством.
-АД''Зворник путеви'' сва расположива механизација. 
-АД''Путеви –Зворник'' сва расположива механизација.
-Приватно предузеће ''Компред''ВТ, мањи багер и камион застава.
-ДОО''Кочањ-пром'' сва расположива механизација
-ДОО ''Пантић-промет'' сва расположива механизација
-ДОО ''Кесо-промет'' сва расположива механизација
-Приватно предузеће ,,Јовић-Роћевић'' – багер точкаш, камион и мањи багер.




	Пожари
	у 2007. години
	72 пожара
	Професионална  ваатрогасна јединица града Зворника

	
	у 2008. години
	72 пожара
	Професионална  ваатрогасна јединица града Зворника

	
	у 2009. години
	62 пожара
	Професионална  ваатрогасна јединица града Зворника

	
	у 2010. години
	51 пожара
	Професионална  ваатрогасна јединица града Зворника

	
	у 2011. години
	180 пожара
	Професионална  ваатрогасна јединица града Зворника

	
	у 2012. години
	311 пожара
	Професионална  ваатрогасна јединица града Зворника

	
	у 2013. години
	95 пожара
	Професионална  ваатрогасна јединица града Зворника

	
	у 2014. години
	73 пожара
	Професионална  ваатрогасна јединица града Зворника

	
	у 2015. години
	125 пожара
	Професионална  ваатрогасна јединица града Зворника

	
	у 2016. години
	106 пожара
	Професионална  ваатрогасна јединица града Зворника

	
	у 2017. години
	           пожара
	Професионална  ваатрогасна јединица града Зворника

	


КЛАСИФИКАЦИЈА ПОЖАРА И ИНТЕРВЕНЦИЈА ПВЈ ЗВОРНИК У ПЕРИОДУ 2008 – 2016 године налази се у Процени угрожености.  Табела 17.1.





	Саобраћајне
несреће


	

2007-2016 година
	

63 удеса
	

У процени угрожености: табела 17.1.








	Евидентирање, прикупљање  и уклањање неексплодираних убојних средстава






















































	
1999.  година
	
НУС – 14 комада

	Број долазака ''А'' тима РУЦЗ РС 4

	
	
2000. година
	
НУС – 35 комада
	
3

	
	
2001. година
	- НУС- 61 ком
- муниције разног калибра 230 комада
	
8

	
	
2002. година
	· НУС – 185
· муниције разног калибра 280 ком
· остало - 1 ком
	
15

	
	

2003. година
	· НУС- 201
· муниције разног калибра 17.451 ком
· пластични експлозив – 0,5 кг
· упаљач – 4 ком.
· остало – 19 ком
	

13

	
	


2004. година
	- НУС- 621 ком
- ''ЖЕТВА''–НУС–859 ком
- експлозив - 1.194,2 кг 
- муниције разног калибра 28.497 комада
· остало – 17 ком
· упаљач – 69 ком
· спорогорећи штапин – 370 метара
	


16

	
	
2005. година
	· НУС – 143 ком
- муниције разног калибра 1670 комада
- експлозив-1,5 кг 
	10

	
	
2006. година
	
 - НУС - 113 ком 
- муниције разног калибра - 850 комада
	
6

	
	2007. година
	- НУС - 116 ком, 
- муниције разног калибра - 1650 комада
	8

	
	
2008. година
	-НУС -136 ком
 -муниције разног калибра 4096 ком
- пластичног експлозива Т-500 - 16 ком
	
5

	
	
2009. година
	- НУС - 204 ком,
- муниције разног калибра 1295 ком и 
- спорогорећег штапина 30 метара
	
6

	
	
2010. година
	- НУС -176 комада 
- муниције разног калибра - 2710 комада
- остало 10 комада
	
3

	
	

2011. година
	 - НУС - 86 ком 
- муниције разног калибра -1036 комада
- остало – 5 ком
- ТНТ за МРУД – 2 ком
	

4

	
	


2012. година
	· НУС - 209 ком,  
· муниције разног калибра - 2753 ком,
· разних осталих МЕС 55 ком,
· пластични експлозив – 1 ком,
· спорогорећи штапин – 10 метара,
· упаљач – 20 ком,
· каписле – 40 ком.

	


6

	
	
2013. година
	· НУС – 95 ком
· муниције разног калибра – 453 ком
· ostalo – 11 ком
	
6

	
	


2014. година
	· НУС – 130
· Експлозив 200гр.......................1 ком,
· Детонаторске каписле............. 11 ком,
· Детонаторски штапин..............147цм,
· Пластични експлозив..............1245 гр
· Муниције разног калибра – 1762 ком
· Остало........................................7 ком
	


7

	
	
2015. година
	· НУС – 73 ком
· Муниција разног калибра.................806 ком,
· Пластични експлозив 200грама..........1 ком
· Остало...................................................1 ком
	
3





	
	
2016. година
	· НУС – 62 ком
-муниције – 970 ком,
-остало – 24 ком,
	

4

	
	
2017. година

	-НУС.......................44 комада
-Муниција ......... 2140 комада
-Остало……….........5 ком
	
4


	
	

Укупно:

921ком






	
 - НУС – 4786 ком.
- муниције разног калибра - 66897ком,
- разних осталих МЕС - 110 ком.
- разног експлозива – 2074,2 кг.
- упаљач – 93 ком.
- спорогорећи штапин – 557 метара.
- каписле – 51 ком.
- остало – 94 ком.

Динамика деминирања налази се у Процени угрожености.


На подручју града Зворника у мају 2014. године десио се најгори могући сценарио катастрофалне поплаве које су изазвале "ланац догађаја" јер је дошло и до појаве клизишта, прекида путних комуникација, прекида испоруке електричне енергије, отежаног функционисања а сходно томе и отежаног снабдијевања са питком водом, храном и другим потребама становништва. 
У пружању помоћи Граду учествовале су многе спасилачке екипе из са територије града Зворника: Служба цивилне заштите Града Зворник, Градска специјализована јединица за спашавње на води и под водом, Професионална ватрогасна јединица Града Зворник, Служба хитне помоћи дома здравља-Зворник, Припадници полиције ПУ Зворник, Рафтин клуб ''Еко Дрина'', АД''Водовод и комуналије'' са расположивим људством и МТС.

1.3 Идентификација ризика
 У идентификацији ризика на подручју града Зворника примјењена је метода "ризико - базираног димензионирања" као прва фаза наведене методе. Сама идентификација обухвата прикупљање информација, укључивање релевантних субјеката, статистичке податке о ризицима и преглед идентификиованих ризика. Извори информација о ризицима на подручју града били су: Служба цивилне заштите, Професионална ватрогасна јединица, надлежне службе и установе из области заштите и спасавања, као и извјештаји од спасилачких и хитних служби.


Преглед идентификованих ризика на територији града

	1.Природне непогоде - (обилне кише, олуни вјетар, град, појава клизишта, земљотреса слабијег интезитета, високе температуре, суша, снежне падавине, ниске температуре са јаким мразевима и ледом). Од наведених природних непогода, услед обилних кишних падавина, а с обзиром на веома разноврсну и богату хидрографску мрежу, подручје града је најчешће изложено поплавама, током пролећа и касне јесени и то од великих поплава ријеке Дрине, као и мањих бујичастих рјечица, њихових притока. Поред поплава, честа је појава, нарочито у летњем периоду, олујног вјетра и града. Обилне падавине узрокују и појаву клизишта на скоро целој тертирији  града Зворника. Највећи број клизишта регистрован је на северном делу града, Локањ, Тршић, Крижевићи...  (Број регистрованих клизишта по мјесним заједницама, са табеларним приказом налази се у Процени угрожености: слика 10.
Последњих година, услед глобалног загријавања, лета су све топлија, тако да је суша честа појава што, поред поплаве и града, утиче изразито негативно на наше подручје које је највећи произвођач хране у регији. Појава обилних снијежних падавина, снијежних наноса и леда, карактеристични су само у изразито оштрим зимама што проузрокује отежано одвијање саобраћаја и комуналне проблеме. За подручје Зворника нарочито је значајна размјена података у реалном времену са Сеизмолошким заводом Србије. У прилог наведеним чињеницама говоре и регистровани земљотреси магнитуда М<3.0 јединице Рихтерове скале  регистровани на ширем подручју Града Зворника у периоду  2005-2013 чији је просторни распоред приказан на Слици 22. У Процени угрожености
Земљотреси наведеног интензитета могу изазвати оштећења и рушења старијих стамбених објеката и објеката инфраструктуре. Додатни фактор који је наглашен је непланска градња услед великог прилива становништва, велика густина насељености и непридржавање урбанистичко-грађевинских мјера приликом изградње стамбених објеката.

	
2.Пожари - после природних непогода су најчешћа појава на подручју Града. У сушном периоду чести су шумски односно пожари на отвореном простору као и пожари у објектима у зимском периоду. 
3.Саобраћајне несреће - услед енормног пораста броја моторних возила, а с обзиром на њихову просјечну старост од 15 година, последњих година је порастао број саобраћајних незгода.
 4.Несреће утапања - посебно у току летњег периода. 
             5.Појаве епидемија - Респираторне  болести  су  најчешће,  најмасовније  и  најзаступљеније  међу  заразним болестима које се обавезно пријављују. Постају велики проблем у условима пренасељености, густим  смјештајима-колективима,  привременим  смјештајима.  Међу  њима  најзаступљенија обољења из ове групе у граду Зворнику  су грипа, стрептококне инфекције, варичела, а туберкулоза је, у посматраном периоду, редовно, међу десет водећих болести. 
	- Цријевне заразне болести. У цријевне заразне болести убраја се мноштво заразних обољења  (ентероколитис, дизентерија, паратифус, тифус, хепатитис тип А, полиомијелитис, колера, неке паразитозе итд), чија је заједничка карактеристика фекално-орално преношење (вода, храна, људи, инсекти). Особито су значајне у предјелима гдје није ријешено питање хигијенске диспозиције фекалних материја, снадбијевање довољним количинама хигијенски исправне воде и у ванредним приликама  (рат, природне катастрофе). Њих има стално и повремено избијају у епидемијама мањег или већег обима. Употреба неисправне хране може довести до добро познатих бактеријских инфекција, паразитоза, хемијских тровања. У ову групу обољења спада и заразно тровање храном. Број епидемија и појединачних тровања храном у свијету, а и код нас, расте.  Појава „нових” узрочника ове болести такође је уочена у свијету. Комуникација и увоз хране ће омогућити појаву обољења и у земљама у којима се тренутно узрочник не региструје. У граду Зворнику  ова група обољења заузима значајно мјесто у укупном морбидитету заразних болести, гдје се ентеоколитис налази међу пет водећих заразних болести. 

		 6.Појава сточних и биљних заразних болести - Најчешће заразне болести које се јављају на подручју града Зворника : Авијарна инфлуенца, бјеснило, болест плавог језика, бруцелоза, Q грозница, антракс, класична куга свиња,  листериоза, атипична куга живине, салмонелоза, пастерелоза, алинавка и шап, трансимисвни спонгиоформна енцефалопатија .  Узрочници болести могу бити и природне непогоде. 
7.Експлозије - од заосталих неексплодираних убојних средстава као и услед складиштења и    приликом транспорта опасних материјала - техничко технолошке несреће. 
8.Евакуација и збрињавање - услед природних и других несрећа. 
9.Еколошко загађење - ваздуха и воде. 
10.Поремећај у снабдијевању водом, електричном енергијом, ПТТ услугама. 
11.Изражавање протеста - услед погоршања социјално-економских прилика, пада животног    стандарда и великог броја незапослених.





1.4. Анализа ризика
 Послије идентификације ризика извршена је анализа ризика као друга фаза примјењене методе "ризико-базираног димензионирања". Анализа ризика извршена је кроз анализу сценарија и анализу капацитета.

Листа изабраних репрезентативних ризика и сценарија
	Редни број
	Листа репрезентативних ризика
	Листа репрезентативних
сценарија

	Циљне/ризичне, рањиве грпе (по обиму ризика)
	Прекогранични ефекти

	1.
	2.
	3.
	4.
	5.

	1.
	поплаве
	Сценариј бр.1:

Поплаве реке Дрине

	Људи, имовина,инфаструктура, животна средина
	

	
	
	Сценариј бр.2:
Поплаве реке Хоче и Сапне

	Људи, имовина,инфаструктура, животна средина
	

	
	
	Сценариј бр.3:
Бујичасте поплаве мањих ријека: Дрињаче, Златице, Локањске ријеке
	Људи, имовина,инфаструктура, животна средина
	

	2.
	Метеоролошке појаве
	Сценариј број.4:
Олујни ветар, киша и град
	Људи, имовина,инфаструктура, животна средина
	

	
	
	Сценариј број.5:
Обилне снијежне падавине, и екстремно ниске температире

	Људи, имовина,инфаструктура, животна средина
	

	
	
	Сценариј број.6:
Екстремно високе температире,суша

	Људи, имовина, животна средина
	

	3.
	Клизишта
	Сценариј број.7:
Клизишта на целом подручју града

	Људи, имовина,инфаструктура, животна средина
	

	4.
	Земљотреси
	Сценариј број.8:
Земљотреси слабијег интезитета

	Људи, имовина и инфраструктура
	

	5.
	Пожари
	Сценариј број.9:
Пожари на отвореном простору
	Људи, имовина,инфаструктура, животна средина
	

	
	
	Сценариј број.10:
Пожари у затвореном простору (стамбеним објектима, пољопривредним газдинствима)
	Људи и имовина
	

	
	
	Сценариј број.11:
Пожари у привредним објектима
	Људи, имовина и животна средина
	

	6.
	Несреће у путном  саобраћају
	Сценариј број.12:
Саобраћајне несреће

	Људи, имовина
	

	7.
	Несреће на води
	Сценариј број.13:
Несреће на води, утапање у рекама и језерима

	Људи
	

	8.
	Појава заразних болести -епидемија
	Сценариј број.14:
Инфленза у епидемијском облику
	Људи 
	

	
	
	Сценариј број.15:
Појава бруцелозе
	Људи и животиње
	

	
	
	Сценариј број.16:
Заразне болести код животиња и опасност од епидемија услед поплава
	Људи и животиње
	

	
	
	Сценариј број.17:
Биљне заразне болести, ризик од природних непогода
	Биљке 
	






1.5. Анализа сценарија
 Из Прилога матрице ризика на подручју града Зворника најчешће су поплаве, почев од бујичастих поплава, мањих ријека и потока које се дешавају готово сваке године услед обилних падавина и које изазивају ограничене штете , затим бујичастих поплава услед изливања ријеке Дрине и мањих ријека (у комбинацији) које се дешавају често и имају трајне последице са великим материјалним штетама и на крају поплаве од великих вода ријеке Дрине које се дешавају ријетко али имају катастрофалне последице јер изазивају огромне материјалне штете. 
Последице се очитују у физичком угрожавању становништва које живи у високо ризичним подручјима и приобаљу наведених ријека, угрожавању њихове егзистенције услед изазваних штета на стамбеној инфрастуктури, у пољопривредној дјелатности којом се претежно баве односно земљорадњи и сточарству, великим оштећењима комплетне инфраструктуре (привреда, саобраћај, установе, школе) на поплављеним подручјима. 
После поплава по учесталости су пожари и то -пожари на отвореном простору који не изазивају веће последице, затим пожари у затвореном на стамбеним и пољопривредним објектима гдје долази до угрожавања живота у појединачним случајевима као и ограничених материјалних штета те пожари на индустријским објектима који су ријетки али изазивају велике материјалне штете. Годишње се на подручју града Зворника евидентира око 200-300 интервенција ватрогасних јединица. Такође је веома учестала појава олујног вјетра и града готово сваке године (1-2 пута годишње) , али се штете умањују јер је у функцији противградна заштита. Честа је појава активирања већ постојећих клизишта, посебно услед обилних киша. 
Поред наведених великих ризика са огромним материјалним последицама на подручју града присутни су и такозвани рутински ризици који се односе на појаве, догађаје без веће материјалне штете по заједницу али могу да изазову трагичне последице односно жртве, а то су: саобраћајне незгоде, пожари на отвореном и затвореном простору, утапања у ријекама, могуће експлозије у раду са опасним материјама.

1.6. Анализа превентивних капацитета
Анализом ризика и капацитета за супротстављање ризицима, евидентно је да систем заштите и спасавања / цивилне заштите града може одговорити на ризике са ограниченим обимом и последицама односно већини репрезентативних сценарија, док је за подизање система заштите и спасавања/цивилне заштите на виши ниво потребно предузети низ мјера и активности од стране свих субјеката система. Мора се констатовати да је недовољна увезаност и координација кључних субјеката приликом планирања те превентивног и оперативног дјеловања као и неразумјевање чињенице да је бављење пословима заштите и спасавања/цивилне заштите, обавеза читавог друштва. С обзиром на величину и значај града и његову перманентну изложеност ризицима-елементарним непогодама, симболично се улагало у систем заштите и спасавања/цивилне заштите како са нивоа Републике Српске када је у питању провођење системских мјера и активности тако и са нивоа града ради побољшања опремљености и обучености цивилне заштите. Када су у питању финансијска издвајања за потребе цивилне заштите иста је углавном била на маргинама листе приоритета. Поплаве из 2010.године а поготово из 2014.године озбиљна су опомена да се систему заштите и спашавања, цивилној заштити мора посветити дужна пажња и да мора бити један од приоритета свих субјеката система. У области заштите од поплава недовољно је објеката и система за одбрану од поплава на поплавном подручју Зворника а постојећи заштити објекти нису се редовно одржавали и квалитетно надограђивали. Евидентна је такође и неуређеност обала и корита ријека и канала услед чега често долази до изливања због смањења протицајног профила. Постојећи људски и материјални капацитети су недовољни за катастрофалне поплаве. Водозахвати на Дрини.

2. ПРИЈЕДЛОГ НИВОА ПРЕВЕНТИВНИХ МЈЕРА И АКТИВНОСТИ

2.1. Обавезе и задаци субјеката од значаја за заштиту и спасавање у циљу превентивног дјеловања
 У циљу унапређења система заштите и спашавања/цивилне заштите у граду потребно је предузети следеће мјере и активности: 
- Урадити и донијети План заштите и спасавања града од елементарне непогоде и друге несреће у складу са Законом и Уредбом Владе Републике Српске као и Програм развоја цивилне заштите у области заштите и спасавања. 
- Кадровски ојачати Службу цивилне заштите пријемом још једног извршиоца на оперативно-планским пословима - млађег стручног лица са добрим познавањем информатике и енглеског језика.
 - Формирати оперативно-комуникативни центар Града за функционисање у ванредним ситуацијама и довести у функцију уређаје за јавно узбуњивање-сирене. 
- Обезбиједити алтернативни систем веза (са људством и потребном опремом) за рад у ванредним ситуацијама када дође до отежаног функционисања или прекида рада фиксне и мобилне телефоније. 
- Трајно ријешити питање магацинског простора за смјештај опреме и средстава цивилне заштите. 
- Извршити набавку квалитетног теренског возила за потребе цивилне заштите. 
- Склопити прелиминарне уговоре са субјектима од значаја за заштиту и спасавање на подручју Града за потребе ангажовања у ванредним ситуацијама.
- Провођење члана 153. став 2, Закона о заштити и спашавању у ванредним ситуацијама који се односи на финансирање система заштите и спасавања. 
- Организационо објединити снаге и субјекте заштите и спасавања на нивоу града (цивилна заштита, ватрогасна јединица, спасилачке екипе). 
- Донијети Одлуку о функционисању Савјета мјесних заједница у ванредним ситуацијама. 
- Урадити планска документа у складу за Законом о заштити и спашавању у ванредним ситуацијама и Уредбом Владе Републике Српске полазећи од угрожености локалне заједнице, стечених искустава и потреба. 
- Повећати формацијску попуну постојећих јединица цивилне заштите са људством и формирати нове јединице (вод за заштиту од поплава и вод опште намјене у Градској управи).
 - Побољшати опремљеност и обученост специјализованих јединица цивилне заштите и особља из предузећа, институција и удружења грађана укључених у систем заштите и спасасања по Одлуци о организацији и функционисању заштите и спасавања у складу са расположивим средствима а приоритетно са средствима и опремом за заштиту од поплава и униформама цивилне заштите.
 - Континуирано вршити едукацију циљних група а нарочито ученика у школама и становништва у угроженим подручјима од елементарних непогода и других несрећа.






2.2. Области односно подручја од посебног интереса
Приједлог мјера и активности за смањење ризика од поплава

У циљу смањења ризика од поплава на подручју Града Зворник потребно је предузети сљедеће мјере и активности: 

a) У надлежности Града: 

- Постојећу специјализовану јединицу цивилне заштите за заштиту на води и под водом (јединице опште намјене у мјесним заједницама) формацијски ојачати и додатно опремити са опремом за спасавање на води и под водом као и формирати нове јединице за ове намјене, 
- Градску специјализовану јединицу цивилне заштите за заштиту на води и под водом опремити са недостајућом опремом и средствима и то: приколицом за чамце, комплет ронилачким опремама са сувим одјелима, рибарске чизме, рибарски комбинезони, ванбродски мотори  и чамци. 
- Континуирано спроводити обуку припадника специјализованих јединица цивилне заштите за заштиту од поплава и несрећа на води и под водом, Рафтинг клуба и Кајак кану клуба за спасиоце као и за управљаче моторним чамцима. 
- Регулисање каналске мрезе у МЗ Челопек и Тршић, 
- Вршити одржавање осталих постојећих канала и других водотока у надлежности Града. 


     б)  У надлежности органа и институција Републике Српске: 

- Интензивирање радова на санацији оштећења и изградњи насипа на Дрини, чишћење и продубљивање бујичних корита ). 
- Санација и регулација ријека Сапне и Хоче, 
- Санација обала, чишћење и продубљивање корита бујичних ријека на подручју града. 
-Максимално скратити процедуре приликом тражења помоћи за ангажовањем људства и потребне опреме од Оружаних снага БиХ у заштити и спашавању од поплава. 
- Урадити водопропусте који ће обезбједити проток великих вода ријеке Дрине односно увести у постојеће отоке. 
- Са надлежним органима Републике Србије ријешити питање око експлоатације шљунка на лијевој обали ријеке Дрине,  
-Разрадити Закон о водама доношењем законом утврђених подзаконских, планских и оперативних аката којима се регулише област штетног утицаја вода (поплаве, ерозије и акцидентно загађење вода). 
-Формирање магацина робних резерви са интервентном резервом на локалитету Града или регије Бирча. 














Приједлог мјера и активности за смањење ризика од метеоролошких појава 
а) У надлежности Града Зворника: 
- Стално праћење времена и упућивање упозорења становништву о предстојећим метеоролошким временским непогодама путем средстава јавног информисања. 
- У Плану заштите од елементарне непогоде и друге несреће Града конкретно дефинисати учеснике у процесу, активности прије, за вријеме и послије непогоде у циљу координације , информисања и рада служби одговорних за дјеловање у ванредним ситуацијама. 
- Оперативне Планове активности у елементарним непогодама редовно надограђивати и ажурирати. 
- Изврштити успостављање јединствене базе података о елементарним непогодама на подручју Града. 
- Савјете мјесних заједница, постојеће јединице опште намјене и повјеренике заштите и спасавања едуковати и оспособити за дјеловање приликом испољавања временских непогода у мјесној заједници гдје живе за: преношење упозорења од стране надлежне службе о постојећим опасностима; предузимању мјера превентивне заштите по издатом упозорењу, праћењу стања и извјешатавању о стању на подручју мјесне заједнице и предузимању мјера заштите и спасавања и санације на подручју властите мјесне заједнице. 
- Повећати број повјереника заштите и спасавања у мјесним заједницама. 
- Едуковати пољопривредна газдинства о могућностима додатног осигурања пољопривредних култура од екстремних временских појава олујног вјетра, града, мраза и суше.  
- Изградња система за наводњавање у заштити од суша. 

         б) У надлежности органа и институција Републике Српске: 

- Унапређивање рада Републичког хидрометеоролошког завода. 
- Стално праћење времена и издавање прогноза и упозорења краткорочних, средњорочних и дугорочних. 
- Развој метода и алата за упозоравање. 


Приједлог мјера и активности за смањење ризика од клизишта


- Израда катастра клизишта према Програму који је урадио Републички завод за геолошка истраживања. Формирањем катастра и базе података о клизиштима, омогућиће се континуирано праћење процеса клизања, правовремено реаговање и обезбјеђивање неопходних информација које су од великог значаја планерима, инвеститорима, пројектантима и градитељима. У наредне четири године по приоритету бр.2 обухваћен је Град Зворник у изради катастра клизишта. 
- Забрана градње на земљишту подложном клизишту. 
- Израда пројеката санације на постојећим клизиштима на подручју града. 
- Наставак санације клизишта на локацији Бошковићи уз финансијску помоћ Међународних организација УНДП и других пошто су потребна знатна финансијска средства. 






Приједлог мјера и активности за смањење ризика од пожара

У циљу унапређења нивоа заштите и спашавања од пожара на подручју Града потребно је предузети следеће мјере и активности: 
- Приликом изградње и добијања употребне дозволе за стамбене, привредне, пословне и друге објекте доследно примјењивати законом прописане мјере противпожарне заштите. 
- Континуирано вршити инспекцијски назор и контролу исправности средстава и опреме за противпожарну заштиту у стамбеним, пословним, привредним и друштвеним објектима. 
- Извршити дислокацију Ватрогасног дома у Граду на погоднију локацију у циљу бржег изласка на интервенције. Изградњом новог ватрогасног дома уједно планирати и обезбјеђење магацинског простора за средства и опрему цивилне заштите. 
- Редовно проводити обуку субјеката од значаја за заштиту и спашавање од пожара а посебно вршити едукацију о опасностима и превентивним мјерама заштите од пожара у васпитно-образовним установама. 
- Предузимати потребне мјере на свим нивоима (законодавство, мониторинг, тужилаштво, полиција) у циљу повећања процента откривања лица која непажњом, немаром или намјерно узрокују пожар, како би иста била процесуирана и санкционисана у складу са важећом законском и подзаконском регулативом. 
- Реализовати вјежбе хитног одговора на иницијални пожар.
- Ниво приправности ускладити са упозорењима Републичког хидрометоролошког завода о индексу опасности од пожара. 
- Планирати набавку и извршити опремање Професионалне ватрогасне јединице Зворник средствима прикупљеним у складу са одредбама Члана 81. Закона о заштити од пожара. Набавка пумпе великог капацитета (15000л/мин) за црпање воде.

Приједлог мјера и активности за смањење ризика од техничко-технолошких несрећа и радиолошких опасности
- У области заштите од ових ризика тежиште је у превенцији односно примјени Закона и подзаконских прописа којима је регулисан поступак и рад са опасним материјама односно појачан инспекцијски надзор и контрола.
 -Максимална координација и брзо интервентно дјеловање Ватрогасне јединице и Службе хитне медицинске помоћи. 
-Постојећа јавна склоништа за склањање редовно одржавати како би била у функцији.
 -Унаприједити функционисање система за рано упозоравање. 
-Радити на едукацији становништва у овој области. 
-Градску специјализовану јединицу цивилне заштите за РХБ заштиту опремити са савременом опремом за откривање и мјерење дозе озрачености а потом је и обучити.




Приједлог мјера и активности за смањење ризика од саобраћајних несрећа и несрећа на води

-Побољшати Закон о основама безбједности саобраћаја. 
-Јачање капацитета одговорних институција путем обуке професионалног особља за управљање безбједношћу саобраћаја, из области путева, здравства, саобраћајне полиције и другог особља кроз курсеве и програме за унапређење знања.
 -Чешће спровођење контроле учесника саобраћаја од стране саобраћајне полиције и предузимање мјера искључивања из саобраћаја технички неисправних возила као и предузимања санкција против несавјесних возача 
-Побољшати систем збрињавања у саобраћајним несрећама на лицу мјеста вршећи заједничку обуку ватрогасаца, Службе хитне помоћи и другог спасилачког особља. На подручју града готово сваке године дешавају се несреће на води односно утапање купача на природним водотоцима посебно на ријеци Дрини. За уређење и обезбјеђење плажа недостају финансијска средства али би се у циљу превенције на природним водотоцима поготво на ријеци Дрини поставити упозорења на локацијама - плажама гдје долази највећи број купача о личним мјерама безбједности односно забрани купања ако је изузетно велики ризик. У циљу брже и ефикасније потраге за утопљеним лицима додатно опремити и обучити припаднике Градске специјализоване јединице цивилне заштите за заштиту од поплава и других несрећа на води под водом.

Приједлог мјера и активности за смањење здравствених ризика - заразних болести људи, животиња и биљних болести  
 -Едуковати здравствене раднике за рад у ванредним ситуацијама. 
-Разрадити и унаприједити планове за рад у ванредним ситуацијама у јавним здравственим установима (Дом здравља и Општа болница).
 -Унапређивање координације и комуникације здравствених установа, органа и служби укључених у спречавање и ширење заразних болести 
- епидемија, израда комплементарних планова за дјеловање у елементарним непогодама и другим несрећама ( Дом здравља, Општа болница, здравствено-санитарна инспекција, цивилна заштита, полиција, ОС БиХ, медији и други субјекти). 
-Здравствене установе дужне су обезбједити резерве лијекова, дезинфекционих средстава, заштитиних и других медицинских средстава и опреме за редовно обављање дјелатности и употребу у случају избијања епидемије са великом бројем обољелих лица.
 -Јачање капацитета хитног одговора на јавно здравствене ризике.
 -Израда Плана дјеловања у ванредним ситуацијама ветеринарских установа (станица-амбуланти). 
-Побољшати опремљеност ветеринарских установа за дјеловање у ванредним ситуацијама .
 -Унапређивање сарадње ветеринарских и здравствених установа јер искоријењивањем болести код животиња проводи се најбоља профилакса болести код људи. 
-Едукација и обучавање ветеринарске службе , ветеринарске инспекције и власника фарми за дјеловање у ванредним ситуацијама. 
-У заштити од биљних заразних болести вршити едукацију пољопривредних газдинстава


2.3. Циљеви који се желе постићи предложеним мјерама и активностима
 Основни стратешки циљ је подизање нивоа превентивних капацитета на виши ниво у односу на постојеће стање како би се спрјечио настанак а последице од наведених ризика којима је изложено подручјег рада Зворника избјегле односно свеле на знатно мању мјеру. 
Из стратешког произилазе секторски циљеви: 
-Унапређење организованости и ефикасности система заштите и спасавања усклађивањем планских докумената са законском легислативом уз уграђивање у иста стечених искустава, потреба и могућности локалне заједнице. 
-Побољшање увезаности и координације субјеката од значаја за заштиту и спасавање у Граду. 
-Смањење ризика од елементарних непогода кроз редовно одржавање постојећих и изградњу нових инфраструктурних објеката за заштиту најугроженијих локација у Граду.
 -Подизање нивоа обучености и опремљености снага заштите и спасавања /цивилне заштите, односно јачање људских и материјалних капацитета. 
-Унапређење мониторинга и система раног упозоравања становништва на угоженим подручјима као почетне и једне од најбитнијих превентивних мјера заштите становништва.
 У заштити и спасавању од елементарних непогода и других несрећа апсолутни приоритет је заштита и спавање људских живота а превасходно најугоженијих категорија (дјеце, старих и болесних лица). Улагањем у превенцију тј.добрим планирањем, уређењем простора и објеката који су у функцији заштите и спасавања, успостављањем система заштите и спасавања као и обезбјеђењем људских и материјалних капацитета за извршење задатака заштите и спасавања вишеструко се смањују ризици по становништво, имовину, инфраструктуру, животну средину и остале рањиве групе од елементарних непогода и других несрећа.


3. ДОНОШЕЊЕ ОДЛУКЕ О НИВОУ ПРЕВЕНТИВНИХ МЈЕРА И АКТИВНОСТИ 
Одлуком о нивоу превентивних мјера и активности утврђују се мјере и активности које је потребно предузети у циљу подизања превентивних капацитета на виши ниво уз дефинисане приоритете, извршиоце, одговорна лица, динамику реализације, рокове, финансирање и контролне механизме. 

Прилог: Одлука о нивоу превентивних мјера и активности.
	На основу члана 22. Уредбе о садржају и начину израде Плана заштите од елементарне непогоде и друге несреће ("Службени гласник Републике Српске", бр:68/13) и члана 41. став 1. тачка 11), Статута Града Зворника ("Службени гласник Града Зворника", бр: 5/17) Градоначелник Града Зворника  д о н о с и 


ОДЛУКУ
О нивоу превентивних мјера и активности

Члан 1.
Овом Одлуком утврђују се мјере и активности које је потребно предузети у циљу подизања превентивних капацитета на виши ниво у заштити од елементарних непогода и других несрећа у граду Зворнику.
Члан 2.
За утврђене мјере и активности дефинишу се приоритети, извршиоци мјера и активности, одговорна лица, динамика реализације односно рокови и начин финансирања.
Члан 3.
Приоритетне мјере и активности планиране у 2018.години :

1) Израда и доношење Плана заштите и спасавања од елементарне непогоде и друге несреће града Зворника .
                  Израђује: Служба цивилне заштите.
                  Доноси: Градоначелник.
                  Рок: јул 2018.године

2) Израда и доношење Програма развоја цивилне заштите у области заштите и спасавања. 
                                Израђује: Служба цивилне заштите.
                                Доноси: Скупштина Града.
Рок: октобар 2018.године.


3) Израда, доношење и реализација Годишњег плана и програма обучавања Штаба за ванредне ситуације, јединица цивилне заштите и повјереника заштите и спасавања.
                  Израђује и реализује: Служба цивилне заштите.
                  Доноси: Градоначелник.
Рок: март-новембар 2018.године.
Финансирање: Из буџета Града.


4) Формирање Оперативно-комуникативног центра Града Зворника
                  Реализује: Служба цивилне заштите.
Доноси одлуку: Градоначелник
Рок: април 2018.године

5) Израда и доношење Одлуке о функционисању савјета мјесних заједница у ванредним ситуацијама.
                                Израђује: Служба цивилне заштите
                                Доноси одлуку : Градоначелник
                                   Рок: октобар 2015.године.

6) Опремање цивилне заштите са KT опремом, напртњачама,100 комплета личне опреме, једне сирене за узбуњивање, 2 агрегата веће снаге, шаторта за збрињавање и евакуацију, црпне пумпе и ронилачком опремом.
                   Реализује: Служба цивилне заштите.
Одлуку доноси : Начелник службе и градоначелник.
Рок: јун 2018.године
Финансирање: Из буџета Града, планирано - 230.000,00КМ.

7) Опремање цивилне заштите са теренским возилом.
                  Реализује:  Служба цивилне заштите.
Одлуку доноси: Начелник службе и Градоначелник.
Рок: До краја 2018.године.
      Финансирање: Из буџета Града.



8) Формацијски ојачати у водове, јединице специјализованих јединица цивилне заштите за заштиту од поплава и несрећа на води у мјесним заједницама. 
                  Реализује: Служба цивилне заштите.
Одлуку доноси: Градоначелник.
Рок: До краја 2018.године.

9) Спровести заједничку обуку Професионалне ватрогасне јединице, јединице ЦЗ за заштиту и спашавање од пожара. 
10) Реализује: Професионална ватрогасна јединица и Служба цивилне заштите.
Одлуку доноси: Начелник службе, Градоначелник.
Рок: Јул 2018.године.
Финансирање: Из буџета Града и Ватрогасног савеза 




Члан 4.

Дугорочне и континуиране мјере и активности у наредним годинама:


1. Вршити континуирано опремање за заштиту од поплава (ронилачких комплета, рибарских чизама,  рибарских комбинезона,  ванбродских мотора од 10 коњских снага и  чамаца.
                             Реализују: Служба цивилне заштите и Одсјек за локални економски развој и         европске интеграције.
Одлуку доноси: Начелник службе и Градоначелник. 
Динамика реализације: Наредне три године - до 2021 године.
Финансирање: Из буџета Града и донацијом кроз развојне пројекте међународних институција из фондова ЕУ.

2. Континуирано спровођење обуке припадника специјализоване јединице цивилне заштите за заштиту од поплава и несрећа на води и под водом, осталих јединица и ронилачких клубова за спасиоце и управљаче моторним чамцима.
Реализује: Служба цивилне заштите 
Одлуку доноси: Начелник службе, Градоначелник.
Динамика реализације: Наредне три године - до 2021.године. 
Финансирање: Из буџета Града и донацијом кроз развојне пројекте међународних институција из фондова ЕУ.

3. Унапређивање координације и комуникације приликом израде планова за дјеловање у елементарним непогодама и другим несрећама ( Цивилна заштита, Дом здравља, Општа болница , Здравствено санитарна инспекција, полиција, ОС БиХ, медији и други субјекти).
Реализује: Служба цивилне заштите у сарадњи са наведеним субјектима.
Рок: Континуирано-трајан задатак.

4. Вршити одржавање постојећих канала и других водотока у надлежности Града.
Реализује: АД''Водовод и комуналије''
Рок: Континуирано-трајан задатак
Финансирање: Из буџета Града и прикупљених средстава од посебних водних накнада

5. Забрана градње на земљишту подложном клизишту на подручју града.
                                     Реализују: Одјељење за просторно уређење и Одјељење за инспекцијске   послове.
                                    Рок: континуирано-трајан задатак.

6. Израда пројекта санације на постојећим клизиштима и санација клизишта на угроженим локацијама према приоритетима.
Реализује: Одјељење за просторно уређење.
Одлуку доноси: Градоначелник.
Динамика реализације: Наредне три године- до 2021.године.

7. Извршити дислокацију ватрогасног дома у граду 
Реализује: Професионална  ватрогасна јединица Зворник.
Одлуку доноси:Градоначелник.
Динамика реализације: Наредне 3 године-до 2021.године.

8. Континуирано вршити инспекцијски надзор и контролу исправности средстава и опреме за противпожарну заштиту у стамбеним, пословним, привредним и друштвеним објектима.

Реализује: Републичка управа за инспекцијске послове - Инспектор за противпожарну заштиту и ПУ Зворник.
Рок: Континуирано-трајан задатак.


Члан 5.

Носиоци реализације и одговорна лица дужни су да се придржавају динамике реализације- утврђених рокова.

Члан 6.

Ова Одлука чини саставни дио докумената Плана превентивног дјеловања у Плану заштите и спасавања од елементарне непогоде и друге несреће Града Зворника.

Члан 7.

Ова Одлука ступа на снагу доношењем Одлуке о усвајању Плана заштите и спасавања од елементарне непогоде и друге несреће Града Зворника.








ГРАДОНАЧЕЛНИК ГРАДА ЗВОРНИКА

Број: 02-............./17                            	       ГРАДОНАЧЕЛНИК
Град Зворник	______________________
Датум,....................	 Стевановић Зоран

